**Ministru kabineta noteikumu** **"Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts (turpmāk – noteikumu projekts) mērķis ir aktualizēt "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – SAM 1.1.1.) 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) otrās un turpmāko projektu iesniegumu atlases kārtu īstenošanas noteikumus, lai sekmētu SAM 1.1.1. kopīgo un specifisko iznākuma rādītāju izpildi un Latvijas Viedās specializācijas stratēģijas (turpmāk – RIS3) mērķu sasniegšanu, ko nodrošinās noteikumu projektā iekļautie risinājumi, tajā skaitā:  papildu instrumenti komersantu iesaistei pētniecības līdzfinansēšanā un īstenošanā; fundamentālo pētījumu kvotas samazināšana, studējošo un zinātniskā grāda pretendentu iesaiste pētniecības īstenošanā,  normu sistematizācija un vērtēšanas sistēmas aktualizācija. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Noteikumu projekts sagatavots saskaņā ar:  – Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 6. un 13. punktu;  – informatīvajā ziņojumā "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" pasākumu pirmās projektu iesniegumu atlases kārtas rezultātu analīze un priekšlikumi turpmāko atlases kārtu saturiskiem un procedurāliem uzlabojumiem" sniegtajiem priekšlikumiem, lai sekmētu SAM 1.1.1. iznākuma rādītāju izpildi un RIS3 mērķu sasniegšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi) nosaka kārtību, kādā īsteno 1.1.1.1. pasākumu.  **I. SAM 1.1.1. iznākuma rādītāju izpilde**  Saskaņā ar spēkā esošajiem MK noteikumiem 1.1.1.1. pasākuma ietvaros atbalstāmi fundamentālie pētījumi, kuriem pieejamais publiskais finansējums nepārsniedz 20 procentus no kopējā publiskā finansējuma, neskaitot MK noteikumu 8.2.2. apakšpunktā minētos fundamentālos pētījumus. Projekta iesniegumi, kas paredz tikai fundamentālo pētījumu īstenošanu, tiek vērtēti atsevišķi no MK noteikumu 8.2.2. apakšpunktā minētajiem pētījumiem (MK noteikumu 8.2.1. apakšpunkts). Ņemot vērā, ka saskaņā ar EK Regulas Nr. 651/2014 2.panta 84. punktu fundamentālos pētījumus veic, neparedzot nekādu tiešu komerciālu pielietojumu vai izmantošanu, fundamentālo pētījumu rezultātā tieša veidā netiek sekmēta SAM 1.1.1. iznākuma rādītāja – *jaunu produktu un tehnoloģiju skaits, kas ir komercializējamas –* izpilde.  Pirmās projektu iesniegumu atlases kārtas ietvaros konstatēta nepietiekama komercsektora iesaiste pētniecībā, tostarp nesniedzot pietiekamu ieguldījumu iznākuma rādītāja – *privātās investīcijas, kas papildina valsts atbalstu inovācijām vai pētniecības un izstrādes projektiem* –sasniegšanā. Lai veicinātu komersantu iesaisti, tostarp sekmētu virzību uz RIS3 mērķu sasniegšanu, noteikumu projekts paredz 1) samazināt fundamentāliem pētījumiem pieejamo publisko finansējumu; 2) stimulus komersantu iesaistei pētniecības īstenošanā un finansēšanā, tajā skaitā projektu iesniegumu atlases kārtības aktualizācija.  Spēkā esošie MK noteikumi nenosaka: a) definīcijas SAM 1.1.1. ietvaros sagaidāmajiem iznākuma rādītājiem, b) pienākumu finansējuma saņēmējam nodrošināt projekta rezultātu ilgtspēju. Piedāvātie grozījumi MK noteikumos nodrošinās vienotu finansējuma saņēmēju un RIS3 uzraugošo institūciju izpratni par projektos sasniedzamajiem rezultātiem un to sasaisti ar RIS3 mikro līmeņa rādītājiem un mērķiem.  MK noteikumu projektā paredzētie grozījumi sekmēs šādu iznākuma rādītāju izpildi: a) jaunu pētnieku skaits atbalstītajās vienībās (pilnas slodzes ekvivalents); b) jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu iesniegumu ietvaros; c) projektu īstenošanai piesaistītais privātais finansējums, vienlaikus sniedzot tiešu ieguldījumu RIS3 mikro līmeņa rādītāju izpildē, kas liecina par virzību uz šādu RIS3 mērķu sasniegšanu: izveidota inovācijas sistēma, ko raksturo augsta uzņēmumu konkurētspēja, produktivitāte un resursu izmantošanas efektivitāte. Indikatīvi otrās projektu atlases kārtas ietvaros atbalstu plānots sniegt 80 projektu iesniegumiem.  Noteikumu projekts paredz:  1. papildināt MK noteikumus ar:  1.1. terminiem, kas viennozīmīgi skaidri nosaka SAM 1.1.1. pasākumā sagaidāmos iznākuma rādītājus (noteikumu projekta 2. un 3. punkts). Iznākuma rādītājs – jaunu produktu un tehnoloģiju skaits, kas ir komercializējamas un kuru izstrādei sniegts atbalsts (i.1.1.1.g),– tiks vērtēts gan ar saimniecisku darbību saistītu, gan ar saimniecisku darbību nesaistītu projektu ietvaros;  1.2. finansējuma saņēmējam izvirzītajām prasībām, nodrošinot:  – studējošo un zinātniskā grāda pretendenta iesaisti projekta īstenošanā (noteikumu projekta 5., 25., 36. punkts, MK noteikumu 2.30., 28.9. apakšpunkts, 1.1pielikums);  – projekta rezultātu ilgtspēju (noteikumu projekta 21. punkts);  – informācijas glabāšanu atbilstoši Komisijas regulas Nr.651/2014 12. panta 1.punktam (noteikumu projekta 34. punkts);  2. samazināt fundamentālajiem pētījumiem pieejamo publisko finansējumu (noteikumu projekta 8. un 31. punkts, MK noteikumu 8.2.11. apakšpunkts;  3. noteikt, ka saimnieciskajiem projektiem pieejamā Reģionālās attīstības fonda finansējuma (ERAF) apmērs sastāda 50 procentus no turpmākajām projektu iesniegumu atlases kārtām pieejamā ERAF finansējuma apmēra(noteikumu projekta 10. un 11.punkts, MK noteikumu 12.1 un 12.2 punkts);  4. noteikt ar saimniecisku darbību nesaistītu projektu īstenošanai nepieciešamā publiskā finansējuma sadalījumu (procentos) pa finanšu avotiem (noteikumu projekta 10. punkts, MK noteikumu 12.1 punkts);  5. noteikt projektu iesniegumu vērtēšanas kārtību, tajā skaitā paredzot, ka fundamentālie pētījumi netiek vērtēti atsevišķi (noteikumu projekta 16., 18. punkts, MK noteikumu 19., 20.2 punkts);  6. lai nodrošinātu Latvijas (nevis Eiropas) tautsaimniecības nozaru sasaisti ar praktiskas ievirzes pētījumiem un tautsaimniecības nozares iespējas šīs tēmas ietekmēt, noteikts, ka finansējuma saņēmējs var iesniegt Latvijā reģistrētas biedrības atzinumu par pētījuma nozīmību tautsaimniecības nozares vai komersanta attīstībai. Ņemot vērā, ka Latvijā reģistrētā biedrība sniedz atzinumu par vienu projekta iesniegumu, nesalīdzinot dažādu projektu iesniegumu potenciālo ietekmi uz konkrētas tautsaimniecības nozares attīstību, kas dod iespēju nodrošināt tādu projektu iesniegumu atlasi, kas sniedz vislielāko sociālekonomisko ieguldījumu konkrētās tautsaimniecības nozares attīstībā, minētā atzinuma iesniegšana nav obligāta (noteikumu projekta 22. punkts, MK noteikumu 25.2 punkts).  **II. MK noteikumu normu sistematizācija un harmonizācija**  Lai atvieglotu MK noteikumu normu uztveramību, veicinātu projektu iesniegumu kvalitāti un sekmētu vērtēšanas procesa efektivitāti, noteikumu projekts paredz:  1. harmonizēt MK noteikumu terminoloģiju (noteikumu projekta 1., 4., 13., 15., 24., 26., 28., 37. punkts);  2. aktualizēt nosacījumus atbilstoši faktiskajai situācijai (noteikumu projekta 6., 7. un 12. punkts);  3. papildināt projektā atbalstāmās darbības un attiecināmās izmaksas, nosakot, ka pasākuma ietvaros:  3.1.  atbalstāma sabiedrības informēšana par pētījumu zinātniskajiem rezultātiem, kas nav saistīti ar intelektuālā īpašuma tiesībām, un attiecināmas ar zināšanu pārnesi un sabiedrības informēšanu saistītas izmaksas. Papildinājums ir būtisks nozares politikas kontekstā, sniedzot pozitīvu ieguldījumu zinātnes komunikācijā un sabiedrības izpratnes veicināšanā par zinātni un tās sasniegumiem un pielietojamību. Grozījumi MK noteikumu Nr.34 34.2.apakšpunktā attiecās tikai uz ar saimniecisko darbību nesaistītiem projektiem (noteikumu projekta 9. un 27. punkts, MK noteikumu 34.2. apakšpunkts);  3.2. attiecināmas zinātnisko rakstu publicēšanas izmaksas (noteikumu projekta 30. punkts);  3.3. atbalstāmas darbības, kas uzsāktas pēc projektu iesniegumu iesniegšanas sadarbības iestādē (noteikumu projekta 33. punkts). Lai sekmētu iznākuma rādītāju izpildi, MK noteikumu projekts paredz būtiskas izmaiņas pasākuma otrās un turpmāko projektu iesniegumu atlases kārtu īstenošanā. Ievērojot minēto, noteikumu projekts paredz, ka tehniski ekonomiskā priekšizpēte ar saimniecisku darbību nesaistītu projektu ietvaros ir atbalstāma darbība, sākot ar konkrētās atklātās projektu iesniegumu atlases kārtas izsludināšanas dienu, tas ir laikā, kad saskaņoti, apstiprināti un publicēti visi saistošie normatīvie akti un dokumenti, tajā skaitā projektu iesniegumu atlases nolikums;  4. harmonizēt MK noteikumu normas, kas saistītas ar izmaksu attiecināmību sadarbības projektu ietvaros (noteikumu projekta 19. punkts);  5. precizēt projektu rezultātus, tādējādi nodrošinot vienotu rādītāju uzskaiti SAM 1.1.1. ietvaros (noteikumu projekta 20. punkts);  6. ietvert 1.1.1.1. pasākuma projekta iesniegumam pievienojamo pielikumu sarakstu sadalījumā pa projekta veidiem (noteikumu projekta 22. punkts);  7. precizēt EK ekspertam izvirzītās prasības, ņemot vērā, ka ne vienmēr ir iespējams piesaistīt EK ekspertu ar doktora zinātnisko grādu projekta iesniegumam atbilstošajā zinātnes apakšnozarē (noteikumu projekta 32. punkts),  8. svītrot spēkā esošo MK noteikumu 1. un 2. pielikumu, paredzot, ka minētie dokumenti būs projekta iesniegumam papildus pievienojami pielikumi, kas noteikti sadarbības iestādes izstrādātajā atlases nolikumā (noteikumu projekta 35. punkts);  9. svītrot spēkā esošo MK noteikumu 7. pielikumu, ņemot vērā, ka pielikumā sniedzamā informācija norādāma projekta iesniegumā (noteikumu projekta 38. punkts);  10. ietvert noteikumu projektā pielikumus (noteikumu projekta 33. punkts), kas satur: 1) projekta iesnieguma vērtēšanas procesā nepieciešamo informāciju par projekta īstenošanā iesaistīto zinātnisko darbinieku kapacitāti, kā arī studējošo un zinātniskā grāda pretendentu skaitu PLE izteiksmē. Studējošo un zinātniskā grāda pretendentu iesaiste pētniecības īstenošanā sekmē RIS3 mikro līmeņa rādītāja – P&I projektos iesaistīto maģistrantu un doktorantu skaits – izpildi 2) pamatojumu projekta rezultātu ilgtspējai, tajā skaitā MK noteikumu 1.1pielikumā sniegtā informācija pamato plānoto iznākuma rādītāja – *jaunu pētnieku skaits atbalstītajās vienībās PLE izteiksmē* – vērtību, kuras sasniegšanas gadījumā finansējuma saņēmējs nodrošina projekta rezultātu ilgtspēju, sniedzot ieguldījumu cilvēkkapitāla attīstībā;  11. vienkāršot darba laika uzskaites formu (MK noteikumu 8. pielikums) un salāgot MK noteikumu 43.1.3. apakšpunktā un 8. pielikumā sniegto informāciju, ka darba laika uzskaiti neveic par to uzdevumu īstenošanu, kas veikti citā iestādē. (noteikumu projekta 29., 39. punkts). Dubultā finansējuma kontroli Sadarbības iestāde veic:   1. pārbaudēs projekta īstenošanas vietā; 2. pie maksājuma pieprasījumiem; 3. pie ikgadējiem pārskatiem, kur tiek aktualizēti sinerģiskie pētniecības projekti.   **III. Vērtēšanas sistēmu harmonizācija**  MK noteikumos nav viennozīmīgi skaidri noteikti mehānismi Eiropas Savienības pētniecības un inovāciju pamatprogrammas "Apvārsnis 2020" un 1.1.1.1. pasākuma vērtēšanas sistēmu salāgošanai.  MK noteikumu projektā ietverta projektu iesniegumu atlases un vērtēšanas kārtība otrajā un turpmākajās projektu iesniegumu atlases kārtās, tajā skaitā:  1. kārtība, kādā vērtē 1.1.1.1. pasākuma ietvaros iesniegtos projektu iesniegumus (ģenerālkopa). Noteikts, ka projektu iesniegumus vērtē un salīdzina konkrētas izlases kopas (ģenerālkopas apakškopa) ietvaros: ar saimniecisku darbību nesaistītu projektu iesniegumu kopa un ar saimniecisku darbību saistītu projektu iesniegumu kopa (noteikumu projekta 18. punkts, MK noteikumu 20.2 punkts);  2. kārtība, kādā 1.1.1.1. pasākuma ietvaros vērtē Eiropas Savienības pētniecības un inovāciju pamatprogrammā "Apvārsnis 2020" iesniegto un virs kvalitātes sliekšņa novērtēto, bet finansējumu nesaņēmušos projekta iesniegumus. Paredzēts, ka programmas "Apvārsnis 2020" projekta iesniegumam piemēro maksimāli iespējamo punktu skaitu kvalitātes kritērijos, kas nav vērtēti programmas "Apvārsnis 2020" ietvaros: kritērijs par projekta ieguldījums nozares politikas mērķu sasniegšanā un kvalitātes kritēriji par horizontālām prioritātēm (noteikumu projekta 14. – 16., 18 punkts, MK noteikumu 19. un 20.1 punkts). | |
| 3. | Projekta izstrādē iesaistītās institūcijas un publiskas personas kapitālsabiedrības | | Noteikumu projektu izstrādāja Izglītības un zinātnes ministrija. | |
| 4. | Cita informācija | | Nav | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa 1.1.1.1. pasākuma otrās un turpmāko atlases kārtu ietvaros: zinātniskās institūcijas, Latvijas Republikas Komercreģistrā reģistrēti komersanti, pētniecībā nodarbinātie zinātniskie darbinieki, studējošie un zinātniskā grāda pretendenti. Šādi MK noteikumu grozījumi ietekmē finansējuma saņēmējus 1.1.1.1.pasākuma pirmās atlases kārtas ietvaros: 1) sagaidāmais rezultāts –zinātniskie raksti, kas iesniegti publicēšanai,– aizstāts ar rezultātu – publicētie raksti. Informējam, ka pirmās kārtas ietvaros nav identificēti minētā rādītāja izpildes riski. Grozījumi veikti, lai nodrošinātu vienotu rādītāju uzskaiti visos SAM 1.1.1. pasākumu ietvaros; 2) lai sekmētu RIS3 mērķu sasniegšanu, finansējuma saņēmējs projekta iesniegumā pamato projekta rezultātu ilgtspēju; 3) viennozīmīgi izteikti stimulējošas ietekmes nosacījumi.  Grozījumi nav attiecināmi uz 1.1.1.1.pasākuma pirmās atlases kārtas īstenošanas nosacījumiem. | |
| 2. | | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina normatīvā akta atbilstību Latvijas Republikas starptautiskajām saistībām;  Noteikumu projektā ietvertais tiesiskais regulējums sekmēs a) tautsaimniecības attīstību, komersantu (tajā skaitā MVK un jaunuzņēmumi) konkurētspēju, b) Nacionālā attīstības plāna un RIS3 mikrolīmeņa rādītāju izpildi un c) sabiedrības vajadzību nodrošināšanu, tajā skaitā ar vides aizsardzību un klimata pārmaiņām saistīti jautājumi, ko pamato prasība nodrošināt pētniecības rezultātu ilgtspēju, kas palielina Latvijas inovācijas sistēmas kapacitāti. Ilgtspēju nodrošina – jauno pētnieku darba vietas saglabāšana, zināšanu un tehnoloģiju pārnese un projekta ietvaros izstrādāto prototipu virzība uz ieviešanu ražošanā vai pakalpojumu sniegšanā piecu gadu laikā pēc pēdējā maksājuma veikšanas. | |
| 3. | | Administratīvo izmaksu monetārs novērtējums | Indikatīvi 1.1.1.1. pasākuma projektu sākotnējai, vidusposma un noslēguma kvalitātes vērtēšanai otrās un trešās projektu iesniegumu atlases kārtas ietvaros nepieciešami (skat. tabulu “Indikatīvās projektu kvalitātes izmaksas 1.1.1.1.pasākuma ietvaros):  – 166 815 *euro* projektu iesniegumu atlasei otrās projektu iesniegumu atlases kārtas ietvaros un pirmās kārtas projektu vidusposma izvērtējumam 2018. gadā. Minētais finansējums ir ieplānots pirmās kārtas Centrālās finanšu un līgumu aģentūras Tehniskās palīdzības projektā;  – 327 195 *euro* projektu iesniegumu atlasei trešās kārtas ietvaros, projektu vidusposma un noslēguma kvalitātes novērtēšanai pirmās, otrās un trešās atlases kārtas ietvaros pēc 2018. gada 31. decembra.  Jautājumu par papildu finansējumu plānots risināt MK noteikumu "Par darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība "Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases otro kārtu" izstrādes posmā. | |
|  | | | | |
| 4. | | Atbilstības izmaksu monetārs novērtējums | Projekts šo jomu neskar. | |
| 5. | | Cita informācija | Nav | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts budžetu un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas regula Nr. 651/2014 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr. 651/2014 12. panta 1. punkts | Noteikumu projekta 34. punkts (MK noteikumu 70. punkts) | ieviesta pilnībā | neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības  un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē <http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti/2719-sam1-1-1-1-grozijumi> (Struktūrfondu sadaļā – Normatīvo aktu un nosacījumu projekti).  Labuma guvējiem un sabiedrībai sniegta informācija par plānotajām izmaiņām, tai skaitā informatīvais ziņojums, kurā ietverta informācija par plānotajām izmaiņām MK noteikumos, nosūtīts šādām institūcijām: Latvijas Jauno zinātnieku apvienībai, Latvijas Tirdzniecības un rūpniecības kamerai, Latvijas Universitāšu asociācijai, Valsts zinātnisko institūtu asociācijai. |
| 2. | Sabiedrības līdzdalība projekta  izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu IZM tīmekļa vietnē <http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti/2719-sam1-1-1-1-grozijumi> un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Saņemtie ierosinājumi ņemti vērā noteikumu projekta pilnveidei. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, sadarbības iestāde un labuma guvēji – zinātniskās institūcijas un Latvijas Republikas Komercreģistrā reģistrēti komersanti. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Izglītības un zinātnes ministrijas un sadarbības iestādes funkciju ietvaros.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S.Šmīdlere

08.02.2018 15:43

2654

I..Švirksta 67047878

[inta.svirksta@izm.gov.lv](mailto:inta.svirksta@izm.gov.lv)